paragraph_text: Mlađi sin Alberta Azze II., Fulco I. († o. 1136.), ostao je živjeti u Italiji i stekao je plemićki naslov markiza d'Este. On je utemeljitelj mlađeg ogranka dinastije, koja je preuzela naziv Este. Obitelj se istakla u vrijeme sukuba gvelfa i gibelina u 13. stoljeću, kada je bila vodeća obitelj gvelfa u Italiji. Markiz Obizzo II. (1247. – 1293.) uspio je u borbama sa suparničkim obiteljima učvrstiti svoju moć te je uzeo naslov gospodara Ferrare.